Nr. L 98/10 De Europæiske Fællesskabers Tidende 10. 4. 87 RÅDETS AFGØRELSE af 23. marts 1987 om indgåelse af aftalen i form af brevveksling om midlertidig anvendelse af aftalen mellem Det europæiske økonomiske Fællesskab og folkerepublikken Mocambique om fiskeri ud for Mocambiques kyst [ (87/226/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Portugals tiltrædelse, særlig artikel 167, stk. 3, og artikel 354, stk. 3, under henvisning til forslag fra Kommissionen, og ud fra følgende betragtninger: Fællesskabet og folkerepublikken Mocambique har ført forhandlinger og paraferet en aftale om fiskeri, der giver fiskerne fra det udvidede Fællesskab fiskerimuligheder i farvandene henhørende under Mocambiques højhedsområ- de eller jurisdiktion; for at undgå en afbrydelse af de fiskeriaktiviteter, der udøves af fartøjer fra det udvidede Fællesskab, har de to parter også paraferet en. brevveksling om midlertidig anvendelse af den. nævnte aftale fra 1. januar 1987; det er derfor nødvendigt at godkende denne brevveksling snarest muligt, i afventning af at aftalen indgås i henhold til traktatens artikel 43 — TRUFFET FØLGENDE AFGØRELSE: Artikel 1 Aftalen i form af brevveksling om midlertidig anvendelse af aftalen mellem Det europæiske økonomiske Fællesskab og regeringen for folkerepublikken Mogambique om fiskeri ud for Mocambiques kyst godkendes herved på Fællesskabets vegne. - Teksten til aftalen i form af brevveksling og til aftalen er knyttet til denne afgørelse. Artikel 2 Formanden for Rådet bemyndigés til at udpege de personer,b der er beføjet til at undertegne aftalen i form af brevveksling med bindende virkning for Fællesskabet. Udfærdiget i Bruxelles, den 23. marts 1987. På Rådets vegne H. DE CROO Formand